За вызваленне Лоеўскага раёна восенню 1943 года 365 чырвонаармейцаў атрымалі званне Героя Савецкага Саюза. Ні адзін іншы куточак беларускай зямлі не ведаў ні ў 1943, ні ў 1944 годзе такога масавага гераізму савецкіх салдат і афіцэраў. Любы подзвіг — гэта канкрэтны лёс канкрэтнага чалавека. Што гэта былі за людзі? У якіх умовах ім даводзілася ваяваць? Які подзвіг яны здзейснілі? Як захоўвае сучаснае пакаленне памяць пра гэты подзвіг? Адказы знойдзем на высокіх берагах шырокага Дняпра.